CELEX: 62021TN0361
Language: lv
Date: 2021-06-22 00:00:00
Title: Lieta T-361/21: Prasība, kas celta 2021. gada 22. jūnijā – Syndesmos Tyrokomon Kyprou u.c./Komisija

6.9.2021   
            
            
               LV
            
            
               Eiropas Savienības Oficiālais Vēstnesis
            
            
               C 357/26
            
         
      Prasība, kas celta 2021. gada 22. jūnijā – Syndesmos Tyrokomon Kyprou u.c./Komisija
      (Lieta T-361/21)
      (2021/C 357/41)
      Tiesvedības valoda – angļu
      
         Lietas dalībnieki
      
      
         Prasītāja: Syndesmos Tyrokomon Kyprou (Nikozija, Kipra) un 11 citi prasītāji (ko pārstāv: N. Korogiannakis, advokāts)
      
         Atbildētāja: Eiropas Komisija
      
         Prasījumi
      
      Prasītāju prasījumi Vispārējai tiesai ir šādi:
      
                  —
               
               
                  atcelt atbildētājas Īstenošanas regulu Nr. 2021/591 (2021. gada 12. aprīlis) par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (“Χαλλούμι” (Halloumi)/“Hellim” (ACVN)); (1) un
               
            
                  —
               
               
                  piespriest atbildētājai atlīdzināt tiesāšanās izdevumus.
               
            
         Pamati un galvenie argumenti
      
      Prasības pamatošanai prasītāji izvirza piecus pamatus.
      
                  1.
               
               
                  Ar pirmo pamatu tiek apgalvots, ka atbildētāja esot pieļāvusi acīmredzamu kļūdu vērtējumā par reģistrācijas pieteikuma Nr. CY/PDO/0005/01243 atbilstību Regulai Nr. 1151/2012 (2). Tiek norādīts, ka atbildētāja esot pārkāpusi Regulas Nr. 1151/2012 10., 49. un 50. pantu un neesot atbilstoši pārbaudījusi Halloumi kā ACVN reģistrācijas pieteikumu (3).
               
            
                  2.
               
               
                  Ar otro pamatu tiek apgalvots, ka atbildētāja esot pārkāpusi Regulas Nr. 1151/2012 10., 49. un 50. punktu, nepārbaudot atbilstību Regulā Nr. 1151/2012 noteiktajai procedūrai.
               
            
                  3.
               
               
                  Ar trešo pamatu tiek apgalvots, ka atbildētāja esot pārkāpusi labas pārvaldības principu ārkārtīgi ilgās reģistrācijas procedūras dēļ.
               
            
                  4.
               
               
                  Ar ceturto pamatu tiek apgalvots, ka apstrīdētajai regulai nav pietiekama pamatojuma. Tiek norādīts, ka atbildētāja neesot ievērojusi savu pienākumu norādīt pamatojumu atbilstoši LESD 296. pantam un prasītāju tiesības uz efektīvu tiesību aizsardzību.
               
            
                  5.
               
               
                  Ar piekto pamatu tiek apgalvots, ka atbildētāja esot pārkāpusi labas pārvaldības principu, jo Kipras tiesas ir atcēlušas iekšējos valsts aktus, uz kuriem ir balstīta apstrīdētā regula.
               
            
         (1)  OV 2021, L 125, 42–51. lpp.
      
      
         (2)  Eiropas Parlamenta un Padomes Regula (ES) Nr. 1151/2012 (2012. gada 21. novembris) par lauksaimniecības produktu un pārtikas produktu kvalitātes shēmām (OV 2012, L 343, 1-29. lpp.).
      
         (3)  Aizsargāts cilmes vietas nosaukums.